CELEX: 52018PC0730
Language: el
Date: 2018-11-05
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης που συστάθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, όσον αφορά την έγκριση του καταλόγου διαιτητών

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.11.2018
            COM(2018) 730 final
            2018/0378(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης που συστάθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, όσον αφορά την έγκριση του καταλόγου διαιτητών
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.αντικειμενο της προτασησ
            
            
               Η παρούσα πρόταση αφορά την απόφαση για τον καθορισμό της θέσης που θα πρέπει να ληφθεί εξ ονόματος της Ένωσης στο πλαίσιο της επιτροπής εμπορίου και ανάπτυξης που συστάθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, σε σχέση με την προβλεπόμενη έκδοση του καταλόγου των προσώπων που είναι πρόθυμα και ικανά να ασκήσουν καθήκοντα διαιτητή.
            
            
               2.Πλαίσιο της πρότασης
            
            
               2.1.H συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου
            
            
               Στόχοι της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου («η συμφωνία») είναι:
            
            
               α)η συμβολή στη μείωση και την εξάλειψη της φτώχειας μέσω της θέσπισης μιας εμπορικής εταιρικής σχέσης σύμφωνης με τον στόχο της βιώσιμης ανάπτυξης, τους αναπτυξιακούς στόχους της χιλιετίας (ΑΣΧ) και τη συμφωνία του Κοτονού· 
            
            
               β)η προώθηση της περιφερειακής ολοκλήρωσης, της οικονομικής συνεργασίας και της χρηστής διακυβέρνησης, δημιουργώντας και εφαρμόζοντας έτσι ένα αποτελεσματικό, προβλέψιμο και διαφανές περιφερειακό ρυθμιστικό πλαίσιο εμπορίου και επενδύσεων μεταξύ των συμβαλλόμενων μερών και των κρατών ΣΟΕΣ της ΚΑΜΑ· 
            
            
               γ)η προαγωγή της βαθμιαίας ενσωμάτωσης των κρατών ΣΟΕΣ της ΚΑΜΑ στην παγκόσμια οικονομία σύμφωνα με τις πολιτικές επιλογές και τις αναπτυξιακές προτεραιότητές τους· 
            
            
               δ)η βελτίωση της ικανότητας των κρατών ΣΟΕΣ της ΚΑΜΑ όσον αφορά την πολιτική για το εμπόριο και τα ζητήματα που συνδέονται με το εμπόριο· 
            
            
               ε)η υποστήριξη των συνθηκών για την αύξηση των επενδύσεων και των ιδιωτικών πρωτοβουλιών, καθώς και η ενίσχυση της ικανότητας παροχής, της ανταγωνιστικότητας και της οικονομικής μεγέθυνσης στα κράτη ΣΟΕΣ της ΚΑΜΑ· και 
            
            
               στ)η ενίσχυση των υφιστάμενων σχέσεων των συμβαλλόμενων μερών με βάση την αλληλεγγύη και το αμοιβαίο συμφέρον. 
            
            
               Η συμφωνία εφαρμόζεται προσωρινά μεταξύ της Ευρωπαϊκής Ένωσης και των κρατών μελών της, αφενός, και των χωρών Μποτσουάνα, Λεσόθο, Ναμίμπια, Εσουατίνι, Νότια Αφρική, αφετέρου, από τις 10 Οκτωβρίου 2016, και μεταξύ της Ευρωπαϊκής Ένωσης και των κρατών μελών της, αφενός, και της Μοζαμβίκης, αφετέρου, από τις 4 Φεβρουαρίου 2018.
            
            
               2.2.Η επιτροπή εμπορίου και ανάπτυξης
            
            
               Με το άρθρο 100 της εν λόγω συμφωνίας θεσπίζεται κοινό συμβούλιο και ορίζεται ότι αυτό «επιβλέπει και διαχειρίζεται την εφαρμογή της παρούσας συμφωνίας». Το άρθρο 103 της συμφωνίας προβλέπει ότι «το κοινό συμβούλιο επικουρείται κατά την εκτέλεση των καθηκόντων του από επιτροπή εμπορίου και ανάπτυξης που αποτελείται από αντιπροσώπους των μερών, κατά κανόνα, σε επίπεδο ανώτερων υπαλλήλων».
            
            
               Το άρθρο 94 της συμφωνίας προβλέπει ότι η επιτροπή εμπορίου και ανάπτυξης «καταρτίζει κατάλογο εισόδου είκοσι ενός (21) προσώπων που είναι πρόθυμα και ικανά να ασκήσουν καθήκοντα διαιτητή».
            
            
               2.3.Η προβλεπόμενη πράξη της επιτροπής εμπορίου και ανάπτυξης
            
            
               Κατά την πρώτη συνεδρίαση της επιτροπής εμπορίου και ανάπτυξης που πραγματοποιείται μετά την έγκριση του εσωτερικού κανονισμού της εν λόγω επιτροπής από το κοινό συμβούλιο πρόκειται να εκδοθεί απόφαση σχετικά με την κατάρτιση του καταλόγου εισόδου των προσώπων που είναι πρόθυμα και ικανά να ασκήσουν καθήκοντα διαιτητή βάσει του άρθρου 94 της συμφωνίας («η προβλεπόμενη πράξη»).
            
            
               Σκοπός της προβλεπόμενης πράξης είναι να καταρτιστεί κατάλογος είκοσι ενός προσώπων που μπορούν να ασκήσουν καθήκοντα διαιτητή σε μια διαδικασία επίλυσης διαφορών, σύμφωνα με το μέρος ΙΙΙ της συμφωνίας. Η έγκριση αυτού του καταλόγου αποτελεί ουσιαστικό στοιχείο για την ολοκλήρωση του λειτουργικού πλαισίου για τις διατάξεις της συμφωνίας σχετικά με την αποφυγή και επίλυση διαφορών.
            
         
         
            
               3.Θέση που θα πρέπει να ληφθεί εξ ονόματος της Ένωσης
            
            
               Η παρούσα πρόταση απόφασης του Συμβουλίου καθορίζει τη θέση που θα πρέπει να ληφθεί εξ ονόματος της Ένωσης στο πλαίσιο της επιτροπής εμπορίου και ανάπτυξης που συγκροτήθηκε από τη ΣΟΕΣ ΕΕ-ΚΑΜΑ όσον αφορά την κατάρτιση του καταλόγου εισόδου των προσώπων που είναι πρόθυμα και ικανά να ασκήσουν καθήκοντα διαιτητή βάσει του άρθρου 94 της συμφωνίας.
            
            
               Τα μέρη της συμφωνίας συμφώνησαν σχετικά με τον κατάλογο των προσώπων που είναι πρόθυμα και ικανά να ασκήσουν καθήκοντα διαιτητή σύμφωνα με το άρθρο 94 της συμφωνίας και, με την επιφύλαξη των διαδικασιών λήψης αποφάσεων της ΕΕ, το σχέδιο απόφασης της επιτροπής εμπορίου και ανάπτυξης για την κατάρτιση του καταλόγου θα πρέπει να εγκριθεί κατά την πρώτη συνεδρίαση της επιτροπής εμπορίου και ανάπτυξης η οποία θα πραγματοποιηθεί μετά την έγκριση του εσωτερικού κανονισμού της εν λόγω επιτροπής από το κοινό συμβούλιο, που προβλέπεται για το πρώτο εξάμηνο του 2019. 
            
            
               Η εν λόγω απόφαση έχει ουσιαστική σημασία για να καταστούν λειτουργικές οι διατάξεις του μέρους ΙΙΙ της συμφωνίας για την αποφυγή και επίλυση διαφορών και, ως εκ τούτου, για την εξασφάλιση της ομαλής εφαρμογής της συμφωνίας. 
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για «τον καθορισμό των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει, επίσης, κείμενα που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .
            
            
               4.1.2.Εφαρμογή στην προκειμένη περίπτωση
            
            
               Η επιτροπή εμπορίου και ανάπτυξης είναι ένας φορέας που συστάθηκε από μια συμφωνία, συγκεκριμένα τη συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου.
            
            
               Η πράξη την οποία καλείται να θεσπίσει η επιτροπή εμπορίου και ανάπτυξης είναι πράξη που παράγει έννομα αποτελέσματα. Η προβλεπόμενη πράξη θα είναι δεσμευτική βάσει του διεθνούς δικαίου σύμφωνα με το άρθρο 94 της συμφωνίας.
            
            
               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για τις προτεινόμενες αποφάσεις είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Αν η προβλεπόμενη πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της προβλεπόμενης πράξης αφορούν την κοινή εμπορική πολιτική.
            
            
               Συνεπώς, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.
            
         
         
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 207 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               2018/0378 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης που συστάθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, όσον αφορά την έγκριση του καταλόγου διαιτητών
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 της ΣΛΕΕ σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της Κοινότητας για την Ανάπτυξη της Μεσημβρινής Αφρικής (ΚΑΜΑ), αφετέρου, υπογράφηκε από την Ευρωπαϊκή Ένωση και τα κράτη μέλη της στις 10 Ιουνίου 2016 (εφεξής «η συμφωνία»). Η συμφωνία εφαρμόζεται προσωρινά μεταξύ της Ευρωπαϊκής Ένωσης και των κρατών μελών της, αφενός, και των χωρών Μποτσουάνα, Λεσόθο, Ναμίμπια, Εσουατίνι, Νότια Αφρική, αφετέρου, από την 10η Οκτωβρίου 2016, και μεταξύ της Ευρωπαϊκής Ένωσης και των κρατών μελών της, αφενός, και της Μοζαμβίκης, αφετέρου, από την 4η Φεβρουαρίου 2018.
            
            
               (2)Σύμφωνα με το άρθρο 94 παράγραφος 1 της συμφωνίας, η επιτροπή εμπορίου και ανάπτυξης καταρτίζει κατάλογο προσώπων που είναι πρόθυμα και ικανά να ασκήσουν καθήκοντα διαιτητή.
            
            
               (3)Η επιτροπή εμπορίου και ανάπτυξης, κατά την πρώτη συνεδρίαση της επιτροπής εμπορίου και ανάπτυξης που πραγματοποιείται μετά την έγκριση του εσωτερικού κανονισμού της εν λόγω επιτροπής από το κοινό συμβούλιο πρόκειται να εκδώσει απόφαση σχετικά με την κατάρτιση του καταλόγου των προσώπων που είναι πρόθυμα και ικανά να ασκήσουν καθήκοντα διαιτητή.
            
            
               (4)Είναι σκόπιμο να καθοριστεί η θέση που θα πρέπει να ληφθεί εξ ονόματος της Ένωσης στο πλαίσιο της επιτροπής εμπορίου και ανάπτυξης, καθώς η απόφαση θα είναι δεσμευτική για την Ένωση.
            
            
               (5)Η κατάρτιση του καταλόγου των προσώπων που είναι πρόθυμα και ικανά να ασκήσουν καθήκοντα διαιτητή προβλέπεται στο άρθρο 94 παράγραφος 1 της συμφωνίας,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που θα πρέπει να ληφθεί εξ ονόματος της Ένωσης στο πλαίσιο της επιτροπής εμπορίου και ανάπτυξης βασίζεται στο σχέδιο απόφασης της επιτροπής εμπορίου και ανάπτυξης όσον αφορά τον κατάλογο των προσώπων που είναι πρόθυμα και ικανά να ασκήσουν καθήκοντα διαιτητή που επισυνάπτεται στην παρούσα απόφαση.
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
         
         
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64. 
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.11.2018
            COM(2018) 730 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης που συστάθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, όσον αφορά την έγκριση του καταλόγου διαιτητών
            
               
         
         
            
               ΠΡΟΣΑΡΤΗΜΑ 
            
            
               ΑΠΟΦΑΣΗ ΑΡΙΘ. 1 ΤΗΣ ΕΠΙΤΡΟΠΗΣ ΕΜΠΟΡΙΟΥ ΚΑΙ ΑΝΑΠΤΥΞΗΣ
            
            
               της …
            
            
               σχετικά με την έγκριση του καταλόγου των προσώπων που είναι πρόθυμα και ικανά να ασκήσουν καθήκοντα διαιτητή
            
            
               Η ΕΠΙΤΡΟΠΗ ΕΜΠΟΡΙΟΥ ΚΑΙ ΑΝΑΠΤΥΞΗΣ,
            
            
               Έχοντας υπόψη τη συμφωνία οικονομικής εμπορικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, («η συμφωνία»), που υπογράφηκε στο Κασάνε στις 10 Ιουνίου 2016, και ιδίως τα άρθρα 100, 103, 94 και 104,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               1.Ο κατάλογος των προσώπων που είναι πρόθυμα και ικανά να ασκήσουν καθήκοντα διαιτητή καταρτίζεται όπως ορίζεται στο παράρτημα.
            
            
               2.Η παρούσα απόφαση αρχίζει να ισχύει από την ημερομηνία της έκδοσής της.
            
            
               Τόπος: … ημερομηνία ...
            
            
                     
                        
                           
                        Για την επιτροπή εμπορίου και ανάπτυξης
                     
                  
               
                     
                        Υπουργός Εμπορίου της/του 
                     
                  
                  
                     
                        Αντιπρόσωπος της ΕΕ
                     
                     
                     
                     
                  
               
               
            
               ΠΑΡΑΡΤΗΜΑ
            
            
               Κατάλογος διαιτητών που αναφέρεται στο άρθρο 94 της συμφωνίας
            
            
               Διαιτητές που επιλέχθηκαν από τα κράτη ΣΟΕΣ της ΚΑΜΑ:
            
            
               1.Κα Boitumelo Sendy Gofhamodimo 
            
            
               2.Κ. Leonard Moses Phuti
            
            
               3.Κ. Makong Tsotetsi
            
            
               4.Δρ Sakeus Akweenda 
            
         
         
            
               5.Δικηγόρος Faizel Ismail, 
            
            
               6.Κα Kholofelo Ngokoane Kugler
            
            
               7.Δικαστής Nkululeko J. Hlophe 
            
            
               8.Samuel Jay Levy
            
            
               Διαιτητές που επιλέχθηκαν από την ΕΕ:
            
            
               9.Jacques BOURGEOIS
            
            
               10.Claus-Dieter EHLERMANN
            
            
               11.Pieter Jan KUIJPER
            
            
               12.Giorgio SACERDOTI
            
            
               13.Laurence BOISSON DE CHAZOURNES
            
            
               14.Ramon TORRENT
            
            
               15.Michael Johannes HAHN
            
            
               16.Helène RUIZ FABRI
            
            
               Διαιτητές που επιλέχθηκαν από κοινού από τα συμβαλλόμενα μέρη (αλλοδαποί που μπορούν να ασκήσουν καθήκοντα προέδρου):
            
            
               17.Merit Janow
            
            
               18.Ichiro Araki
            
            
               19.Christian Häberli
            
            
               20.Claus von Wobeser
            
            
               21.Daniel Moulis